Bojjannakonda

Bojjannakonda og Lingalakonda er to buddhistiske hellige steder med stupaer som er beliggende i naboklippene til landsbyen Sankaram i den indiske delstaten Andhra Pradesh. Stedene befinner seg omkring 45 km fra Vishakhapatnam og noen få kilometer fra Anakapalle. Stupaene er daterte til mellom det 4. og det 9. århundre og eksisterte på en tid da de tidlige buddhistiske skolene florerte sammen med mahayana og vajrayana i India.